Raġel ta' 46 sena residenti Marsascala, weġġa' gravi wara li lbieraħ tilef il-kontroll tal-mutur Yamaha li kien qiegħed isuq u waqa'. Il-każ seħħ għall-ħabta tal-11pm meta l-pulizija ġiet infurmata li kien hemm bżonn lassistenza fi Triq Għar Dalam, Ħal Għaxaq. Tim mediku ta l-għajnuna u ambulanza ħadet lir-raġel l-Isptar Mater Dei għal aktar kura. Aktar tard, hu ġie ċċertifikat li weġġa' gravi. L-investigazzjonijiet tal-Pulizija għadhom għaddejjin.